Diari Oficial de la Generalitat Valenciana


Sumari del DOGV 8053, del 01-06-2017 (2017/4210)

Convocatòria de subvencions de la Federació Valenciana de Municipis i Províncies en matèria de salut pública als municipis i mancomunitats valencianes per a la lluita contra el mosquit tigre en l'exercici 2017.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8053

Data del DOGV
:   01-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4210


Data del document
:   22-05-2017

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * ajuda pública

Convocatòria de subvencions de la Federació Valenciana de Municipis i Províncies en matèria de salut pública als municipis i mancomunitats valencianes per a la lluita contra el mosquit tigre en l'exercici 2017. [2017/4210]  
L'Organització Mundial de la Salut recomana actuacions que promoguen i executen enèrgicament les mesures de control de vectors i les mesures apropiades de protecció personal a fi de reduir el risc d'exposició al virus del Zika.  
El mosquit tigre (Aedes albopictus) té un període d'activitat molt variable segons les condicions climàtiques, i a la Comunitat Valenciana cal esperar la major activitat del mosquit principalment entre els mesos de maig i novembre. El seu hàbitat més freqüent és l'urbà i periurbà, vinculat a la retenció de xicotetes quantitats d'aigua en els espais domèstics o contigus. Les femelles posen les larves en les parets de recipients o xicotets espais amb aigua (per exemple, en l'àmbit domèstic, poals, abeuradors per a animals, cendrers, pitxers o plats baix els tests).  
  
Per a evitar la reproducció del mosquit es recomana cobrir, buidar o canviar ben sovint els recipients o reservoris d'aigua domèstics i cobrir els receptacles d'aigua majors (com a piscines, pous o basses). Addicionalment, la picadura del mosquit tigre pot evitar-se amb els recursos habituals utilitzats per a altres insectes (com ara mosquiteres o locions repel·lents específiques).  
A nivell municipal cal vigilar els xicotets depòsits on s'acumula l'aigua (com a elements decoratius, estanys, etc.), les xarxes de sanejament, amb especial atenció als embornals, o els sistemes de reg, entre altres possibles focus de cria. El control del mosquit amb tractaments biocides en l'entorn urbà requereix la localització prèvia d'aquests focus i l'aplicació de tractaments locals en els mateixos seguint pautes establides. Aquesta tasca ha de ser desenrotllada per professionals capacitats i amb els corresponents permisos per a l'ús i aplicació de productes biocides.   
La Generalitat ja ha desplegat dispositius per al control i prevenció d'aquest risc. La Conselleria de Sanitat Universal i Salut Pública realitza les activitats de vigilància epidemiològica i ambiental, de coordinació i assessorament tècnic a totes les institucions implicades en la lluita contra el mosquit tigre i d'informació i formació a la població i agents d'interés.   
Amb la finalitat d'unir tots els esforços institucionals en la lluita contra el mosquit tigre, la Generalitat també ha posat en marxa una comissió de coordinació interinstitucional en la qual participen els departaments de la Generalitat relacionats directament o indirectament en aquesta matèria, així com les tres diputacions provincials i la Federació Valenciana de Municipis i Províncies (d'ara en avant FVMP).  
És necessari reforçar les accions desenvolupades actualment amb fons específics de la Generalitat destinats a cobrir els objectius per a la lluita contra el mosquit tigre que a continuació es descriuen presentant també les necessitats econòmiques estimades per a cobrir-los, per la qual cosa es fa necessari recolzar els tractaments de lluita contra el mosquit tigre en els municipis més afectats i amb menys recursos afrontant el problema a través de l'FVMP.  
L'FVMP, té entre els seus fins promoure, executar i recolzar les iniciatives i activitats dirigides a millorar la qualitat de vida dels habitants de les Entitats Locals que la integren.  
Segons les dades disponibles, són els municipis de la franja litoral i prelitoral de tota la Comunitat on amb major freqüència es descriu la presència del mosquit. Se sap que el tractament efectiu contra el mosquit tigre en els espais no domèstics radica principalment en tractaments dels embornals urbans. I s'ha estimat que un tractament eficient (mantingut regularment durant distints períodes de l'any, en funció de la biologia del mosquit i de les condicions climatològiques), per a una població de 20.000 habitants, pot costar al voltant de 9.000 euros anuals.  
  
Basant-se en aquesta estimació, es considera assignar una partida econòmica convenientment distribuïda entre els municipis afectats o amb major risc de colonització, que contribuïsca de manera eficaç al control de la plaga en tota la Comunitat Valenciana, especialment si els termes d'aquesta subvenció es configuren de manera que complementen de forma efectiva i eficient les subvencions per a fins semblants que s'ofereixen principalment a través de les tres diputacions provincials.  
  
Conseqüentment, i per a aconseguir unir esforços per a la consecució d'un mateix fi, la Conselleria de Sanitat Universal i Salut Pública ha estimat necessari prestar la corresponent col·laboració a l'FVMP a fi que aquesta promoga les actuacions dirigides a optimitzar els recursos existents.  
Per tot això, la Conselleria de Sanitat Universal i Salut Pública, dóna suport als tractaments de lluita contra el mosquit tigre en els municipis més afectats i amb menys recursos, mitjançant els Pressupostos de la Generalitat per a l'any 2017 dins del programa 413.10, codi de línia S0405000, afrontant el problema a través de l'FVMP, d'acord amb la convocatòria de subvenció les bases de la qual s'adjunten a continuació.  
  
A aquest efecte, en el marc del procediment previst en l'article 168.1.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les subvencions derivades de les actuacions contemplades es finançaran amb càrrec a l'aplicació pressupostària 26.08.88.1651.589.22., amb la quantitat de 450.000,00 € en concepte de subvenció als municipis i mancomunitats per als tractaments contra el mosquit tigre, a través de la línia de subvenció que s'habilite específicament a aquest efecte en els Pressupostos de la Generalitat.  
En virtut d'això, es convoquen subvencions econòmiques a través de les següents bases de la convocatòria.  
  
Bases de la convocatòria  
  
Primera. Objecte  
La present convocatòria té per objecte col·laborar amb els municipis a la realització de la campanya per al control del mosquit tigre, que haurà d'efectuar-se necessàriament l'any 2017.  
D'acord amb allò que estableix aquestes Bases, es farà front als gastos dels tractaments de lluita contra el mosquit tigre (Aedes albopictus) en els municipis de la Comunitat Valenciana on s'haja detectat la presència d'aquest vector o amb major risc de ser colonitzats per aquest. Els dits municipis hauran de complir els requisits establits en la base segona de la present Convocatòria.  
  
Segona. Beneficiaris, requisits i criteris de concessió  
1. Beneficiaris.  
Podran accedir a les subvencions previstes en aquesta convocatòria, els ajuntaments i mancomunitats on s'haja detectat la presència d'aquest vector (Aedes albopictus) o amb major risc de ser colonitzats per aquest de la Comunitat Valenciana. Aquestes subvencions aniran dirigides a la realització de la campanya per al control del mosquit tigre, que haurà d'efectuar-se necessàriament l'any 2017.  
Els municipis on s'haja detectat la presència d'aquest vector seran comunicats a la Federació Valenciana de Municipis i Províncies per la Direcció General de Salut Pública de la Generalitat.  
Aquesta Convocatòria, atenent a la clàusula cinquena de les presents bases, obliga el sol·licitant a executar una única opció de procediment de sol·licitud, ja siga individual o mancomunada. És a dir, en cap cas s'admetrà una doble sol·licitud: una com a ajuntament i una altra a través de mancomunitat.  
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, general de subvencions.  
2. Requisits objectius de concessió  
Per a la selecció i distribució de les subvencions entre els municipis i mancomunitats de la Comunitat Valenciana beneficiaris, es tindran en compte els requisits següents:  
a. Sol·licitud de la subvenció (annex I d'aquestes bases), subscrita per l'alcalde/essa president/a de la corporació o president/a de mancomunitat  
Si al llarg del període temporal que comprén la present convocatòria a l'ajuntament se li concediren subvencions per al mateix fi d'altres ens públics o privats, haurà de comunicar-ho a l'FVMP.  
b. El projecte tècnic d'actuació per a la realització de la campanya, mitjançant presentació del annex II d'aquestes bases incloent la següent informació proporcionada per part de l'empresa que realitzarà el tractament, (en format pdf):  
En cas de mancomunitats, els apartats següents c.2 i c.3., seran emplenats per a cada un dels municipis integrants en la Campanya d'aplicació.  
c.1. Nom de l'empresa que realitza el tractament i NIF  
c.2. Pla cartogràfic del terme municipal, amb senyalització descriptiva de zones i punts a tractar.  
c.3. Pla d'aplicació, incloent-hi calendari.  
c.4. Documentació que acredite el compliment per part de l'empresa dels requisits següents:  
a) Inscripció de l'empresa, de forma actualitzada, en el Registre Oficial d'Establiments i Serveis Biocides, segons Orde SCO/3269/2006 del Ministeri de Sanitat i Consum i Decret 96/2004, del Consell, de la Generalitat Valenciana.  
b) Disponibilitat per part de l'empresa de personal acreditat per a l'ús de biocides segons la legislació vigent.  
c) Utilització de productes que estiguen obligatòriament inscrits en el Registre de Plaguicides no agrícoles o Biocides del Ministeri de Sanitat, Serveis Socials i Igualtat, utilitzant preferentment productes larvicides.  
d) Les zones seleccionades per al tractament han de ser, de forma preferent, urbanes i periurbanes i han d'incloure el tractament dels embornals.  
e) S'empraran les tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
f) Compliment de la normativa mediambiental corresponent quan s'actue sobre zones naturals vulnerables per estar sota alguna de les figures de protecció de les incloses en la Llei d'espais protegits de la Comunitat Valenciana i espais afectats per la Xarxa Natura 2000, sent les zones d'especial protecció les d'aus (ZEPA), els llocs d'interés comunitari (LIC) i les zones d'especial conservació (ZEC).  
  
c.5. Valoració econòmica de la campanya.  
3. Criteris de concessió.  
A més del compliment del disposat anteriorment, per a atorgar la subvenció es prioritzarà:  
· Els municipis en què s'haja detectat la presència de l'Aedes albopictus durant 2017.  
· Els municipis més xicotet (<20.000habitants). Cens YJM 6671.  
  
· Els municipis que realitzen la campanya de tractaments de lluita contra el mosquit tigre de forma mancomunada.  
D'acord amb els criteris de concessió de subvenció i la valoració dels requisits objectius citats en les presents Bases, i amb la voluntat de complir amb els principis de transparència, objectivitat, igualtat i no discriminació entre els sol·licitants, s'estableixen, a continuació, la baremació següent:  
La puntuació màxima serà de 160 punts per municipi.  
En el cas de mancomunitats, el càlcul dels punts corresponents serà basant-se en la suma dels punts de cada un dels municipis integrants en el tractament d'acord amb cada un dels criteris de concessió.  
  
3.1 Valoració vinculada a la detecció de la presència d'aquest vector o amb major risc de ser colonitzats per aquest: Fins a un màxim de 50 punts.  
Presència d'aquest vector: 50 punts.  
Risc de ser colonitzat: 30 punts.  
3.2. Valoració enllaçada a la població: Fins a un màxim de 50 punts per municipi  
Nombre d'habitants (fins a 50 punts) aplicant-se la taula següent:  
  
Fins a 1.000 habitants: 50 punts  
De 1.001 a 5.000 habitants: 45 punts  
De 5.001 a 10.000 habitants: 40 punts  
De 10.001 a 20.000 habitants: 35 punts  
De 20.001 a 50.000 habitants: 20 punts  
De 50.001 a 150.000 habitants: 10 punts  
Majors de 150.000 habitants: 5 punts  
3.3. Valoració enllaçada al projecte: Fins a un màxim de 60 punts per municipi   
Memòria descriptiva de l'activitat (fins a 25 punts): es valorarà l'abast i extensió de la campanya.  
Pressupost de l'activitat (fins a 25 punts): es valorarà el pressupost de gasto per habitant presentat per l'entitat per a la realització de l'activitat, tenint en compte l'adequació entre els distints conceptes de gastos.  
  
Realització del Pla municipal de tractament de lluita contra el mosquit tigre de forma mancomunada 10 punts.  
  
Tercera. Presentació de la sol·licitud de subvenció  
La sol·licitud de la subvenció, es realitzarà, exclusivament, per via electrònica a la adreça: hiorumjiqva5717@jhhw.qfb havent d'ajustar-se al model de sol·licitud (annex I) i adjuntant els documents justificatius del compliment de requisits (annex II ).  
En tot moment, es tindran presents les exigències previstes a aquest efecte en la Llei Orgànica 15/1999, de 13 de desembre, de Protecció de Dades de Caràcter Personal.  
  
Quarta. Termini de presentació de sol·licituds  
El termini de presentació de sol·licituds finalitzarà el dia 30 de juny de 2017, inclusivament.  
L'FVMP revisarà les sol·licituds perquè totes les dades i documents exigits en la convocatòria figuren en l'expedient. Si la sol·licitud estiguera incompleta, l'FVMP comunicarà a l'entitat sol·licitant les deficiències perquè siguen esmenades amb l'advertència que, si no ho feren, s'arxivarà l'expedient sense més tràmit.  
  
Cinquena. Comissió d'avaluació, distribució de les subvencions i resolució de sol·licituds.  
La distribució de la subvenció als ajuntaments i mancomunitats es realitzarà per l'FVMP en atenció a les sol·licituds rebudes en aplicació dels requisits, criteris de selecció i distribució establits en aquestes bases, tenint en compte la informació tècnica subministrada per la Direcció General de Salut Pública, així com la informació econòmica que siga rellevant per la concurrència de subvencions atorgades amb la mateixa finalitat per les Diputacions Provincials d'Alacant, Castelló i València, o qualsevol altra entitat.  
L'avaluació de les sol·licituds es realitzarà per una Comissió d'Avaluació que estarà composta pel:  
- Presidenta, vicesecretària general de l'FVMP, sent substituïda pel cap del servei de l'Oficina Tècnica de l'FVMP, quan siga menester.  
  
- Director de Coordinació Tècnic d'Àrees, que actuarà com a secretari de la Comissió.  
- Cap de l'Àrea de Relacions Institucionals i de Vertebració del Territori.  
- Cap de l'Àrea de Gestió Financera i de Personal.  
- Un tècnic de l'FVMP, designat a aquest efecte.  
- Un representant designat per la Direcció General de Salut Pública de la Generalitat Valenciana.  
La Comissió d'Avaluació podrà demanar la presència d'un representant de la Universitat de València als efectes de col·laborar en l'avaluació prevista.  
La Comissió d'Avaluació realitzarà una proposta de l'import inicial assignat a cada Entitat Local sol·licitant que serà comunicat a l'entitat pel secretari general de la Federació Valenciana de Municipis i Províncies, a expenses que l'Entitat local sol·licitant justifique la dita quantitat.  
  
Una vegada justificada la subvenció provisional concedida, la Comissió d'Avaluació realitzarà una proposta de concessió de subvenció definitiva dirigida al secretari general de l'FVMP, qui elevarà el president de l'FVMP resolent la seua concessió i la quantitat de la subvenció concedida definitiva, sent comunicada la resolució als ajuntaments i mancomunitats beneficiaris.  
La quantitat màxima a percebre per cada municipi dependrà de la valoració econòmica del total de la campanya per a control del mosquit tigre, i en cap cas superarà la quantitat màxima de 15.000 euros.  
En el cas de Mancomunitats, la quantitat màxima a percebre, atenent a la màxima quantia esmentada, esdevindrà de la seua multiplicació pel nombre de municipis integrants en el tractament mancomunat.  
Les subvencions regulades en aquesta convocatòria seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.  
L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
Si el gasto justificat és inferior al qual ha motivat la subvenció, aquesta es minorarà en la proporció adequada.  
La resolució definitiva serà notificada als ajuntaments concurrents a la present convocatòria com a data límit el 14 de novembre de 2017, inclusivament.  
Si és el cas, la Secretaria General de l'FVMP notificarà la desestimació de la sol·licitud comunicant-la a l'ajuntament o mancomunitat.  
  
Serà competència de la Comissió d'Avaluació, la resolució de quantes incidències es plantegen al llarg de la vigència d'aquestes bases, així com la interpretació de qualsevol dubte que poguera suscitar-se en la seua aplicació.  
  
Sisena. Justificació de la subvenció sol·licitada  
La justificació consistirà en la presentació per part de l'entitat local o mancomunitat, fins al 29 de setembre de 2017, dels documents i certificats següents:  
- Certificat dels gastos totals efectuats Objecte de la subvenció mitjançant la presentació de l'annex III d'aquestes Bases, expedit pel/per la Secretari/ària de l'ajuntament / mancomunitat.  
- Certificat, mitjançant presentació de l'annex IV d'aquestes bases, contenint la relació detallada de les factures justificatives del gasto, indicant:  
· Els imports individuals de cada una i la suma total del gasto.  
· Adjuntant al dit certificat, la còpia compulsada de les factures reglamentàries, segons la normativa vigent, així com qualsevol altra documentació justificativa del gasto suficient.  
Tant les factures com la indicada documentació hauran de correspondre's amb gastos realitzats durant l'exercici 2017 i per un import equivalent al de la subvenció concedida en els termes exposats en la resolució de concessió directa de les subvencions en els termes exposats en aquestes bases.  
- Informe final de campanya amb indicació dels resultats obtinguts, i Informe emés per funcionari local competent prenent com a referència els termes reflectits en els projectes tècnics, mitjançant la presentació de l'annex V d'aquestes bases.  
- Certificat de les quantitats concedides, ja siguen percebudes, o pendents de cobrament, en cas de concurrència amb altres subvencions per al mateix fi, emés per la persona titular de la secretaria de l'ajuntament/mancomunitat, casella B, annex III d'aquestes bases.  
No obstant això, l'anterior, la subvenció concedida es veurà reduïda proporcionalment en el cas que la justificació dels gastos realitzats no abast el cost total de l'actuació subvencionada.  
La no presentació de la justificació del gasto en el termini fixat produirà la pèrdua de la subvenció i la consegüent revocació. En la tramitació del procediment es garantirà en tot cas l'audiència de l'interessat.  
  
La justificació de la subvenció haurà de complir els requisits establits en l'article 30 de la Llei 38/2003, de 17 de novembre, general de subvencions.  
  
Setena. Pagament de la subvenció  
El pagament de la subvenció de la FVMP s'efectuarà una vegada justificat per part dels Ajuntaments beneficiaris el gasto objecte de la subvenció, i comprovada la documentació justificativa del gasto total realitzat, d'acord amb el que establix el punt 6 d'aquestes bases.  
No obstant això, el pagament de la subvenció per part de l'FVMP als ajuntaments i mancomunitats beneficiàries, queda condicionat al cobrament per part de l'FVMP de la subvenció de la Conselleria de Sanitat Universal i Salut Pública, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre. L'FVMP disposa de tres mesos següents a la recepció d'aquesta quantitat per a l'execució del dit pagament als ajuntaments o mancomunitats beneficiàries.  
  
Així mateix, es podrà minorar de l'import total de la subvenció la quantia que no haja sigut justificada segons el que estableix les presents bases, atenent al cost real de l'activitat i de les altres subvencions que s'hagen concedit al beneficiari amb la mateixa finalitat.  
  
Huitena. Obligacions dels municipis i mancomunitats beneficiàries.  
  
8. 1. Acreditar davant de l'FVMP la realització de l'activitat subvencionada derivada de les actuacions Objecte de la subvenció.  
8. 2. Els beneficiaris d'aquestes subvencions estaran subjectes a les obligacions derivades del contingut de les presents bases, i en general de la normativa vigent que se li aplique. En tot cas, són Obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
  
Novena. Pla de control i Revisió d'expedients  
9. 1. La comprovació material de l'efectiva realització de l'activitat subvencionada es realitzarà mitjançant el corresponent pla de control que desenvolupe la Direcció General amb competència en matèria de Salut Pública.  
9. 2. Revisió d'expedients:  
a) En els casos previstos en l'article 37 de la Llei general de subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.  
b) En aquests casos es procedirà a la incoació de l'oportú expedient que amb audiència prèvia del beneficiari interessat, serà resolt per la persona titular de la direcció general amb competència en matèria de Salut Pública.  
c) El falsejament o ocultació de dades i documents en quant que afecten substancialment la concessió i lliurament de fons públics, donarà lloc a responsabilitat en l'orde jurisdiccional competent.  
  
  
València, 22 de maig de 2017.- El president: Rubén Alfaro Bernabé.  
  
  
  
ANNEX I  
Sol·licitud de subvenció en matèria de salut pública als municipis i mancomunitats valencianes per a la lluita contra el mosquit tigre en l'exercici 2017  
  
Dades de l'entitat i import sol·licitat  
Ajuntament/Mancomunitat NIF  
Alcalde/essa o president/a de mancomunitat DNI  
Adreça Codi postal Localitat  
Telèfon Correu electrònic  
 Fax  
Cost total de la campanya per la qual sol·licita subvenció   
 -  
  
  
Dades bancàries  
Banc o caixa Titular del compte  
IBAN  
  
  
(Nom i cognoms) ..., en qualitat d - (alcalde/essa de l'ajuntament o president/a de mancomunitat, segons el cas).  
  
SOL·LICITE  
La subvenció en matèria de salut pública per a la lluita contra el mosquit tigre en l'exercici 2017, i  
  
DECLARE RESPONSABLEMENT  
· Que l'entitat que presidisc, en cap cas obtindrà subvencions i/o ajudes per una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat subvencionada.  
· Que l'entitat que presidisc no es troba incursa en cap prohibició per a obtindre la condició de beneficiària de les establides en la Llei general de subvencions.  
· Que l'entitat que presidisc no és deutora de la Generalitat per reintegrament de subvencions, d'acord amb allò que s'ha establit pel Reglament general de subvencions.  
· Que l'entitat que presidisc es troba al corrent en el compliment de l'obligació de rendició dels seus comptes anuals davant de la Sindicatura de Comptes.  
  
(Lloc i data) ..., ... de ... de 2017  
Sign. ...  
(Segell de l'entitat)  
  
  
ANNEX II  
Informació i documentació relativa a la sol·licitud de subvenció en matèria de salut pública als municipis i mancomunitats valencianes per a la lluita contra el mosquit tigre en l'exercici 2017  
  
Dades de l'entitat  
Ajuntament/Mancomunitat  
 NIF  
Adreça  
 Codi postal Localitat  
Telèfon  
 Correu electrònic  
  
  
  
Nom i cognoms) ..., funcionari/ària local competent de l'Ajuntament/Mancomunitat d ... respecte del projecte tècnic per a la lluita contra el mosquit tigre en l'exercici 2017, objecte de la subvenció de l'FVMP,  
  
DECLARE RESPONSABLEMENT  
Que revisada la documentació aportada per l'empresa que realitza el tractament, (nom de l'empresa i NIF) - reuneix els següents requisits necessaris per a la realització del projecte.  
  
Assenyalar amb una (X) les caselles els documents dels quals s'adjunten. Es proporcionaran, a través de correu electrònic, en format PDF.  
  
 Nom de l'empresa que realitza el tractament  
 Plànol cartogràfic del terme municipal, amb senyalització descriptiva de zones i punts a tractar.  
 Pla d'aplicació, incloent-hi calendari.   
 Document detallat de la valoració econòmica de la campanya.  
 Que l'empresa figura inscrita, de forma actualitzada, en el Registre Oficial d'Establiments i Serveis Biocides, segons Orde SCO/3269/2006 del Ministeri de Sanitat i Consum i Decret 96/2004, del Consell, de la Generalitat Valenciana.  
 Que l'empresa disposa de personal acreditat per a l'ús de biocides segons la legislació vigent.  
 Que l'empresa utilitza productes que estan obligatòriament inscrits en el Registre de Plaguicides no Agrícoles o Biocides del Ministeri de Sanitat, Serveis Socials i Igualtat, i utilitza preferentment productes larvicides.  
 Que l'empresa seleccionarà, de forma preferent, zones urbanes i periurbanes, per a realitzar el tractament i inclouran el tractament dels embornals.  
 Que l'empresa emprarà tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
 Que l'empresa compleix amb la normativa mediambiental corresponent quan s'actua sobre zones naturals vulnerables per estar davall alguna de les figures de protecció de les incloses en la Llei d'espais protegits de la Comunitat Valenciana i espais afectats per la Xarxa Natura 2000, sent les zones d'especial protecció les d'aus (ZEPA), els llocs d'interés comunitari (LIC) i les zones d'especial conservació (ZEC).  
  
(Lloc i data) ..., - de - de 2017  
El/La responsable municipal,  
Firmat: -  
(Segell de l'entitat)  
  
  
ANNEX III  
Memòria financera d'execució del gasto de la campanya de salut pública dels municipis i mancomunitats valencianes contra el mosquit tigre en el 2017  
  
Dades d'identificació  
Ajuntament/Mancomunitat d NIF  
CERTIFICAT:  
En compliment del que disposen les bases que regeixen les subvencions en matèria de salut pública als municipis i mancomunitats valencianes per a la lluita contra el mosquit tigre en l'exercici 2017, la persona que firma certifica que el procés d'abonament de la campanya es troba en la fase següent:  
  
  
A B C  
Cost total de la campanya reflectit en l'annex I Total de subvencions concedides per administracions públiques o altres ens públics o privats, excepte FVMP Subvenció inicial de l'FVMP pendent de justificació  
   
  
  
D E  
Cost campanya menys total subvencions  
(A-B-C) Obligacions reconegudes sobre el cost total de la campanya reflectit en la casella A  
   
  
  
(Lloc i data) ..., - de - de 2017  
El/La secretari/ària,  
Signat: ...  
  
V. i p.,   
L'alcalde/essa de l'Ajuntament o  
El/La president/a de la Mancomunitat,  
Signat: ...  
(Segell de l'entitat)  
  
  
ANNEX IV  
  
(Nom i cognoms) ..., interventor/a de l'Ajuntament / de la Mancomunitat d -  
  
CERTIFIQUE  
Que les factures reglamentàries que s'indiquen a continuació i les còpies del qual s'adjunten degudament compulsades amb les factures originals de què porten causa, així com una altra documentació justificativa suficient, igualment compulsada, sumen la quantitat total de - euros, i corresponen a gastos realitzats durant l'exercici 2017.  
Factures reglamentàries, segons la normativa vigent:  
Nom de l'empresa proveïdora Núm. i data de la factura Import total de la factura  
   
   
Subtotal   
  
(Afegiu files següents, si és necessari)  
  
Una altra documentació justificativa suficient:   
Caràcter del document Núm. i data del document Import total del document  
   
   
Subtotal   
  
(Afegiu files següents, si és necessari)  
  
(Lloc i data) ..., - de - de 2017  
El/La interventor/a,  
Signat: ...  
  
V. i p.,  
L'alcalde/essa de l'Ajuntament o  
El president/a de la Mancomunitat,  
Signat: ...  
(Segell de l'entitat)  
  
  
ANNEX V  
  
D'acord amb els requeriments de justificació de la subvenció sol·licitada, citats en aquesta convocatòria de subvenció de l'FVMP de 2017, en referència a l'Informe final de campanya amb indicació dels resultats obtinguts i a l'Informe emés per un/una funcionari/ària local competent, prenent com a referència els termes reflectits en els projectes tècnics, adjunt es remet el següent:  
  
Model  
Informe final de campanya  
Informe sobre el projecte tècnic  
  
Ajuntament/Mancomunitat d -  
  
1r. Nom de l'empresa -  
  
2n. Número de Registre Oficial d'Establiments i Serveis Biocides (segons l'Ordre SCO/3269/2006 del Ministeri de Sanitat i Consum i el Decret 96/2004, del Consell, de la Generalitat Valenciana).  
-  
  
3r. Nom comercial dels productes larvicides i adulticides emprats en els tractaments:  
-  
  
4t. Nombre de tractaments efectuats l'any 2017, diferenciant larvicides i adulticides  
-  
  
5é. En referència a l'efectivitat de les accions desenvolupades en el seu municipi en la lluita contra el mosquit tigre, quin seria segons la seua opinió el balanç de resultats sobre l'eficàcia de la campanya desenvolupada en enguany 2017-  
-  
  
El/La responsable municipal,  
Signatura: ...  
(Segell de l'entitat)  
(Lloc i data) - , - de - de 2017